Megawati Soekarnoputri

Diah Permata Megawati Setiawati Soekarnoputri (kasutatakse ka uuele kirjaviisile vastavat nimekuju Sukarnoputri; sündinud 23. jaanuaril 1947 Yogyakartas) oli Indoneesia president 2001. aasta juulist kuni 20. oktoobrini 2004. Ta oli Indoneesia esimene naispresident. 2004. aasta presidendivalimistel ta kaotas ning tema ametikoha võttis üle Susilo Bambang Yudhoyono. Megawati on Indoneesia esimese presidendi Sukarno (1901–1970) tütar. 

Sukarnoputri tähendab sanskriti keeles Sukarno tütart ning see pole perekonnanimi (jaavalastel perekonnanimed puuduvad). Tavaliselt kirjutatakse teda lihtsalt "Megawati" või "Mega" (sanskriti keeles meghavatī 'pilvetüdruk' (tema sünni ajal sadas)). 

2004. aastal oli ta ajakirja Forbes 100 maailma mõjukaima naise seas kaheksandal kohal.

 

Sukarnoputri, Megawati
Sukarnoputri, Megawati